*Oriģināls*

**APSTIPRINĀTS**

Vides aizsardzības un reģionālās attīstības ministrijas (VARAM)

iepirkuma komisijas

2017.gada 20.oktobra

sēdē, protokols Nr.1

**PUBLISKĀ IEPIRKUMA**

**Jūras plānojuma ģeotelpisko datu sagatavošanas nodrošināšana atbilstoši INSPIRE datu prasībām**

**NOLIKUMS**

IEPIRKUMA IDENTIFIKĀCIJAS NR.: VARAM 2017/31

(Saskaņā ar Publiskā iepirkuma likuma 9.pantu)

Iepirkuma CPV kods: 72310000-1 (Datu apstrādes pakalpojumi)

RĪGA, 2017

SATURS

|  |  |  |
| --- | --- | --- |
| 1. | Vispārīgā informācija | 3 |
| 2. | Informācija par iepirkuma priekšmetu | 3 |
| 3. | Piedāvājums | 4 |
| 4. | Nosacījumi pretendenta dalībai iepirkumā | 5 |
| 5. | Iesniedzamie dokumenti | 7 |
| 6. | Piedāvājuma vērtēšana un lēmuma pieņemšana | 8 |
| Pielikumi |  |  |
|  | 1.pielikums. Tehniskā specifikācija | 9 |
|  | 2.pielikums. Pieteikums dalībai iepirkumā | 13 |

1. Vispārīgā informācija
   1. Iepirkuma identifikācijas numurs

VARAM 2017/31

* 1. Pasūtītājs un kontaktpersona

Vides aizsardzības un reģionālās attīstības ministrija (VARAM)

Reģ.Nr. 90000028508

Peldu iela 25

Rīga, LV 1494

Kontaktpersona:

Sanita Melnupe

Tālrunis: +371 67026505

e-pasta adrese: [sanita.melnupe@varam.gov.lv](mailto:sanita.melnupe@varam.gov.lv)

Adrese: Peldu iela 25, Rīga, LV 1494, 5.stāvs

Kontaktpersona sniedz tikai organizatoriska satura informāciju par iepirkumu.

1. Informācija par iepirkuma priekšmetu

Jūras plānojuma ģeotelpisko datu sagatavošanas nodrošināšana atbilstoši INSPIRE datu prasībām.

Iepirkuma priekšmets nav sadalīts daļās.

Pakalpojumi sniedzami atbilstoši Tehniskās specifikācijas nosacījumiem (1.pielikums).

* 1. Pakalpojuma sniegšanas vieta

Pakalpojuma sniegšanas vieta ir Latvija.

* 1. Pakalpojuma sniegšanas termiņš

6 mēneši no līguma noslēgšanas dienas.

* 1. **Pakalpojuma paredzamā līgumcena**

Līdz 41 999,00 euro *(*neieskaitot pievienotās vērtības nodokli).

Finansējums paredzēts no valsts budžeta apakšprogrammas 69.00.00 „Mērķa "Eiropas teritoriālā sadarbība" pārrobežu sadarbības programmu, projektu un pasākumu īstenošana” apakšprogrammas 69.08.00 „Pārrobežu sadarbības programmu darbības nodrošināšana, projekti un pasākumi (2014-2020)” projekta „Saskaņota lineārā infrastruktūra Baltijas jūras telpiskajos plānojumos (BalticLINes)”

* 1. **Apmaksas kārtība**
* 40% - I etaps, 6 nedēļu laikā no līguma noslēgšanas;
* 60% - II etaps, 6 mēnešu laikā no līguma noslēgšanas dienas.

1. Piedāvājums
   1. Piedāvājuma iesniegšanas vieta, datums, laiks un kārtība

### Pretendenti var iesniegt tikai vienu piedāvājumu par visu iepirkuma apjomu.

* + 1. Pretendenti piedāvājumus var iesniegt līdz 2017.gada 31.oktobrim, plkst.11.00 Peldu ielā 25, 102.telpā (kancelejā), Rīgā, LV-1494, piedāvājumus iesniedzot personīgi vai nosūtot pa pastu. Iesniegtie piedāvājumi, izņemot nolikuma 3.1.3.punktā noteikto gadījumu, ir Pasūtītāja īpašums.
    2. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, neizskata un atdod atpakaļ pretendentam.
    3. Pēc piedāvājumu iesniegšanas termiņa beigām pretendents nevar grozīt savu piedāvājumu.

* 1. **Piedāvājuma noformējums**

### 3.2.1. Piedāvājums jāiesniedz 2 eksemplāros (1 oriģināls; 1 kopija datu nesējā elektroniskā veidā) aizlīmētā ārējā iepakojumā, uz kura jānorāda:

* Pasūtītāja nosaukums, reģistrācijas numurs un adrese;
* Pretendenta nosaukums, reģistrācijas numurs, adrese;
* Atzīme “**Jūras plānojuma ģeotelpisko datu sagatavošanas nodrošināšana atbilstoši INSPIRE datu prasībām**”. Identifikācijas Nr.VARAM 2017/31. Neatvērt līdz 2017.gada 31.oktobrim, plkst.11.00”.
  + 1. Piedāvājumā iekļautajiem dokumentiem jābūt skaidri salasāmiem. Piedāvājumā iekļautajos dokumentos nedrīkst būt dzēsumi, aizkrāsojumi, neatrunāti labojumi, svītrojumi vai papildinājumi. Kļūdainos ierakstus pārsvītro un labojumus atrunā ar ierakstu „Labotam ticēt”, apliecinot šo ierakstu ar labojumu veikušās personas personisko parakstu, kā arī norādot personiskā paraksta atšifrējumu (vārda iniciāli un uzvārdu vai vārdu un uzvārdu) un labojuma datumu.

### Piedāvājumam jābūt cauršūtam tā, lai nebūtu iespējams nomainīt lapas, nesabojājot cauršuvuma nostiprinājumu. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, uz kuras norādīts cauršūto lapu skaits, ko ar savu parakstu apliecina piedāvājumu parakstīt pilnvarotā amatpersona.

### Piedāvājums jāsagatavo latviešu valodā. Dokumenti var tikt iesniegti citā valodā, ja tiem ir pievienots pretendenta apliecināts tulkojums latviešu vai angļu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos tiesību aktos noteiktajā kārtībā.

Pretendenta tulkojuma apliecinājums ietver:

* Norādi „TULKOJUMS PAREIZS”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.

### Ja pretendents iesniedz dokumentu kopijas, pretendentam tās jāapliecina.

Pretendenta kopijas apliecinājums ietver:

* Norādi „KOPIJA PAREIZA”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.
  + 1. Pretendents piedāvājumu var iesniegt kā elektronisku dokumentu 1 eksemplārā, kas jāparaksta ar drošu elektronisko parakstu, ievērojot attiecīgos normatīvos aktus par elektronisko dokumentu noformēšanu. Piedāvājumā ietvertie dokumenti jāparaksta kopā kā viena datne. Piedāvājums jāieraksta elektroniski kopnes USB saskarnes atmiņas ierīcē (*USB flash* atmiņa), kuru var pievienojot datora *USB* portam un nolasīt ar *MS Office* *2003* (vai vēlāku programmatūras versiju) rīkiem lasāmā formātā. Elektroniskā formā noformētu piedāvājumu, kas ievietots slēgtā aploksnē, var iesniegt personīgi vai nosūtot pa pastu.
    2. Pretendents sedz visas izmaksas, kas saistītas ar piedāvājuma sagatavošanu un iesniegšanu.

1. Nosacījumi pretendenta dalībai iepirkumā

* 1. Pretendents, tai skaitā personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents Pakalpojuma sniegšanai plāno piesaistīt apakšuzņēmējus), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā Latvijā vai ārvalstīs.
  2. Nav pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta pretendenta saimnieciskā darbība vai pretendents tiek likvidēts.
  3. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro,* uz piedāvājuma iesniegšanas termiņa pēdējo dienu vai dienu, kad pieņemts lēmums par iespējamu iepirkuma līguma slēgšanas tiesību piešķiršanu. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.
  4. Nolikuma 4.2. un 4.3.apakšpunkta nosacījumi attiecas uz pretendentu, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst šajā nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība.
  5. Pretendents iepriekšējo 3 (trīs) gadu laikā ir veicis vismaz 1 (vienas) tādas informācijas sistēmas izstrādi un uzturēšanu, izmantojot Oracle DBVS un ArcGIS Server ar paplašinājumiem ArcGIS for INSPIRE tehnoloģijas. Sistēmas izstrādes ietvaros ir veikta INSPIRE atbilstošu datu sagatavošana (iekļaujot ģeotelpisko datu konvertāciju no datu turētāja avota datiem uz INSPIRE direktīvas pielikumos Nr. I, II, III atbilstošām datu struktūrām) un INSPIRE atbilstošu tīmekļa pakalpojumu izveidošana (vismaz 1 skatīšanās pakalpojumus un vismaz viens lejupielādes pakalpojums). Izveidotajiem pakalpojumiem ir jābūt publiski pieejamiem.
  6. Pretendenta atbildīgajiem speciālistiem ir atbilstoša kvalifikācija projektu vadības, sistēmu analīzei, projektēšanas darbu un izstrādes un uzturēšanas darbu veikšanai. Pretendents nodrošina šādus kvalificētus speciālistus (ņemot vērā, ka viena persona var aizpildīt ne vairāk kā 2 speciālistu pozīcijas):
     1. **Projektu vadītājs**, kurš atbilst šādām prasībām:
        1. Augstākā izglītība, vismaz bakalaura grāds (jāiesniedz diploma kopija);
        2. Augstākā izglītība projektu vadībā vai PMP, Prince II, IPMA vai līdzvērtīgs starptautiski atzīts sertifikāts projektu vadībā (jāiesniedz apliecinoša dokumenta kopija);
        3. Pieredze programmatūras izstrādes projektu vadībā, vismaz vienam no projektiem jāatbilst noteikumu 4.5. punktā norādītājai prasībai.
     2. **Sistēmu analītiķis**, kurš atbilst šādām prasībām:
        1. Augstākā izglītība (vismaz bakalaura grāds) informācijas tehnoloģijās, datorzinātnēs vai pēdējo 3 (trīs) gadu laikā, skaitot no piedāvājuma iesniegšanas dienas, ir pieredze sistēmu analītiķa lomā vismaz 1 (vienā) informācijas sistēmu izstrādes, kurā tiek sagatavoti dati pēc INSPIRE standarta, ko apliecina CV;
        2. izpratne par ArcGIS balstītu ĢIS sistēmu datu bāzu projektēšanu un pārvaldību, ko apliecina ražotāja tehniskā sertifikācija Professional līmenī (Enterprise Geodata Management Professional);
        3. Pieredze sistēmu analīzē, vismaz vienam no projektiem jāatbilst noteikumu 4.5. punktā norādītājai prasībai.
     3. **Ģeogrāfisko informācijas sistēmu (ĢIS) speciālists I:**
        1. 2.līmeņa augstākā akadēmiskā vai profesionālā izglītība dabas zinātnēs, datorzinātnēs vai inženierzinātnēs (jāiesniedz diploma kopija);
        2. Pieredze iepriekšējo 3 (trīs) gadu laikā darbā ar ĢIS programmatūru, telpisko datu analīzi un datubāzu veidošanā darba vai pakalpojumu līguma ietvaros, ko apliecina CV;
        3. Iepriekšējo 3 (trīs) gadu laikā, skaitot no piedāvājuma iesniegšanas dienas, ir pieredze datu transformācijas skriptu veidošanā pēc ETL principiem, atbilstoši INSPIRE direktīvas prasībām, kur izmantotas ArcGIS tehnoloģijas, ko apliecina CV.
     4. **Ģeogrāfisko informācijas sistēmu (ĢIS) speciālists II:**
        1. 2.līmeņa augstākā akadēmiskā vai profesionālā izglītība dabas zinātnēs vai inženierzinātnēs (jāiesniedz diploma kopija);
        2. Pieredze iepriekšējo 3 (trīs) gadu laikā darba vai pakalpojumu līguma ietvaros vismaz divu teritorijas attīstības plānošanas dokumentu ģeotelpisko datu un kartogrāfisko materiālu sagatavošanā vai līdzvērtīgu projektu izstrādē, nosaucot konkrētus projektus un to īstenošanas periodus ko apliecina CV.
        3. Pieredze iepriekšējo 3 (trīs) gadu laikā darba vai pakalpojumu līguma ietvaros vismaz divu skatīšanās tīmekļa pakalpojumu noformēšanā ar ArcGIS vai QGIS tehnoloģijām, kas publicēti OGC WMS pakalpojumu veidā un ir publiski pieejami ko apliecina CV.
  7. Pretendentam savā piedāvājumā jāiekļauj informācija par to, vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.

5. Iesniedzamie dokumenti

**5.1. Pieteikums dalībai iepirkumā**

Pretendenta pieteikums dalībai iepirkumā atbilstoši Pieteikuma dalībai iepirkumā veidnei (nolikuma 2.pielikums) jāiesniedz kopā ar šī nolikuma 5.2. apakšpunktā minētajiem dokumentiem, pievienojot satura rādītāju. Ja piedāvājumu iesniedz personu grupa, pieteikums dalībai iepirkumā jāparaksta visām personām, kas ietilpst personu grupā. Pieteikumam pievieno dokumentu, kas apliecina pārstāvja tiesības parakstīt pieteikumu pretendenta (personu grupā ietilpstošās personas) vārdā. Pretendenta pieteikumā skaidri un vispusīgi jāatspoguļo darba uzdevumu izpilde atbilstoši Tehniskajā specifikācijā norādītajiem punktiem**.**

**5.2. Pretendenta kvalifikācijas dokumenti**

* + 1. Par Latvijas Republikā reģistrēto Pretendentu reģistrāciju atbilstoši normatīvo aktu prasībām (ja normatīvie akti to paredz), Iepirkuma Komisija pārbaudīs publiski pieejamās datubāzēs vai attiecīgajā reģistra iestādē. Pretendentam, kas nav reģistrēts Latvijas Republikas Komercreģistrā, jāiesniedz dokuments, kas apliecina reģistrāciju kompetentas valsts institūcijas reģistrā. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.
    2. Pretendenta piedāvāto ekspertu saraksts, viņu CV, izglītību apliecinošu dokumentu (t.sk. diplomu) kopijas un ekspertu pašu parakstīts apliecinājums par piekrišanu piedalīties iepērkamā Pakalpojuma sniegšanā gadījumā, ja tiks pieņemts lēmums slēgt līgumu ar pretendentu, kā arī apliecinājums par pieejamību līguma darbības laikā.
    3. Pretendenta iepriekšējos 3 gados izpildīto darbu saraksts, kas apliecina šī nolikuma 4.5.apakšpunktā prasīto pieredzi.

1. Piedāvājumu vērtēšana un lēmuma pieņemšana
   1. Iesniegto piedāvājumu vērtēšana notiek saskaņā ar šajā Nolikumā izvirzītajām prasībām un Publisko iepirkumu likumu. Sākotnēji atbilstība Nolikuma prasībām tiks vērtēta tikai lētākajam iesniegtajam piedāvājumam. Gadījumā, ja lētākais piedāvājums tiks izslēgts no iepirkuma, atbilstība Nolikuma prasībām tiks pārbaudīta nākošajam lētākajam piedāvājumam.
   2. Iepirkuma komisija:
      1. Pārbaudīs piedāvājuma atbilstību šī Nolikuma 3.2., 4. un 5. punktā norādītajām prasībām. Par atbilstošiem tiks uzstatīti tikai tie piedāvājumi, kuri atbilst visām norādītajām prasībām.
      2. Pārbaudīs tehniskā piedāvājuma atbilstību Tehniskajā specifikācijā noteiktajām prasībām.
      3. Pārbaudīs, vai finanšu piedāvājumā nav aritmētisku kļūdu. Ja tiek konstatētas šādas kļūdas, iepirkuma komisija tās izlabos. Vērtējot finanšu piedāvājumus, iepirkuma komisija ņems vērā tās veiktos labojumus.
      4. Pirms lēmuma pieņemšanas par pretendentu, kuram būtu piešķiramas līguma slēgšanas tiesības, komisija saskaņā ar PIL 9. panta noteikto kārtību pārbaudīs, vai uz pretendentu un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, neattiecas PIL 9. panta astotās daļas 1., 2. vai 4.punktā (un šī nolikuma 4.2. un 4.3.apakšpunktā) minētie izslēgšanas nosacījumi. Ja, veicot pārbaudi, iepirkuma komisija konstatēs nodokļu parādus, tajā skaitā valsts sociālās apdrošināšanas obligāto iemaksu parādus, kas kopsummā pārsniedz 150 euro, tad tā rīkosies saskaņā ar PIL 9. panta desmito daļu. Iepirkuma komisija attiecībā uz ārvalstīs reģistrētu pretendentu vai pretendentu, kuru pastāvīgā dzīvesvieta ir ārvalstīs, rīkosies saskaņā ar PIL 9. panta divpadsmito daļu.
      5. Līgumslēgšanas tiesības tiks piešķirtas tam Pretendentam, kurš iesniegs piedāvājumu ar viszemāko līgumcenu un kas atbildīs visām šajā Nolikumā izvirzītajām prasībām.

## Ja iepirkumam nav iesniegti piedāvājumi vai piedāvājumi neatbilst Nolikuma prasībām, komisija pieņem lēmumu izbeigt iepirkumu, neizvēloties nevienu piedāvājumu.

**Nolikuma 1. pielikums**

**TEHNISKĀ SPECIFIKĀCIJA**

**„Jūras plānojuma ģeotelpisko datu sagatavošanas** **nodrošināšana atbilstoši INSPIRE datu prasībām”**

Iepirkums tiek rīkots INTERREG Baltijas jūras transnacionālās sadarbības programmas projekta “Saskaņota lineārā infrastruktūra Baltijas jūras telpiskajos plānojumos (Baltic LINES) ietvaros.

1. **Termini un saīsinājumi**

|  |  |
| --- | --- |
| Ģeotelpisko  datu  kopa | Ar noteiktu izmantošanas mērķi izveidota identificējama ģeotelpiskās informācijas datubāze, kurai ir noteikts turētājs un kura ietver atsevišķas nozares ģeotelpiskās informācijas pamatdatus |
| Ģeotelpiskie pamatdati | Ģeotelpiskie pamatdati ir tāds ģeotelpiskās informācijas kopums, kurš sagatavots pēc vienotas specifikācijas un kura sagatavošana un pastāvīga atjaunināšana dod valsts tautsaimniecībai ekonomisku efektu un funkcionāli nodrošina: a) citu ģeotelpisko objektu nepārprotamu atrašanās vietas piesaistīšanu, b) konteksta veidošanu citu ģeotelpisko datu vizualizēšanai un analīzei, c) topogrāfisko un tematisko karšu izgatavošanu. |
| Datu avots | Šī iepirkuma ietvaros ar datu avots saprot:   1. tematisko datu kopas, kas izmantotas Jūras telpiskā plānojuma izstrādē (skat. TS pielikumu Nr.1); 2. jūras telpiskā plānojuma atļautās izmantošanas ĢIS datu bāzē iekļautās datu kopas, Specifikācija pieejama - <https://geolatvija.lv/geo/p/281> 3. pārrobežu sadarbības nodrošināšanai noteiktās datu kopas, saraksts pieejams - <http://vasab.org/index.php/documents/doc_download/1287-annexes-to-the-first-report>. |
| ĢIS | Ģeogrāfiskās informācijas sistēma |
| TAPIS | Teritorijas attīstības plānošanas informācijas sistēma |
| INSPIRE | Eiropas Parlamenta un Padomes direktīva 2007/2/EK, ar ko izveido Telpiskās informācijas infrastruktūru Eiropas Kopienā (INSPIRE). |
| ETL | No angļu valodas [Extract Transform Load] – ģeotelpisko datu transformācijas metode |
| INSPIRE | No angļu valodas [Infrastructure for spatial information in Europe] - telpiskās Informācijas Infrastruktūra Eiropas Kopienā |
| ĢDS | Ģeotelpisko datu savietotājs |
| GML | No angļu valodas [Geography Markup Language] - izmantojot XML sintaksi, tiek aprakstīti ģeotelpiskie objekti |
| XSD | No angļu valodas [XML Schema Defenition] – XML shēmas defenīcija. |
| ESRI | No angļu valodas [Environmental Systems Research Institute] - ĢIS programmatūras izstrādes uzņēmums |
| Ģeoprodukts | Viena vai vairākas telpisko datu kopas, kurām ir definēti vienoti licencēšanas un maksas nosacījumi un, kas ir pieejamas, izmantojot Ģeoportālu.  Ar telpiskajiem datiem saistīts pakalpojums, kura pasūtīšanu ir iespējams veikt izmantojot Ģeoportālu, bet kura piegāde tiek veikta ārpus tā. |
| VARAM | Vides aizsardzības un reģionālās attīstības ministrija |
| VRAA | Valsts reģionālās attīstības aģentūra – Valsts vienotā ģeotelpiskā portāla [www.geolatvija.lv](http://www.geolatvija.lv) un ĢDS pārvaldnieks |
| OGC | No angļu valodas [Open Geospatial Consortium] – starptautiska bezpeļņas organizācija, kas izstrādā ģeotelpisko datu standartus |
| WMS | No angļu valodas [Web Map Service] - protokols rastra karšu informācijas apmaiņai, Open Geospatial Consortium standarts |
| ArcGIS | ESRI ĢIS programmatūra |
| BalticLINES | INTERREG Baltijas jūras reģiona transnacionālās sadarbības programmas Projekts „Saskaņota lineārā infrastruktūra Baltijas jūras telpiskajos plānojumos (BalticLINes)”. Plašāka informācija par projektu pieejama <http://www.varam.gov.lv/lat/darbibas_veidi/tap/lv/?doc=22660> un [**http://www.vasab.org/index.php/balticlines-eu**](http://www.vasab.org/index.php/balticlines-eu)**.** |

1. **Pasūtījuma mērķis**

Nodrošināt INSPIRE datu sagatavošanu, izplatīšanas (publicēšanas) un datu apmaiņu Jūras telpiskās plānošanas pārrobežu sadarbības un konsultāciju vajadzībām.

1. **Analīze un projektēšana** 
   1. Datu avota izpēte un priekšlikumu izstrāde
      1. Noteikt datu avotā iekļauto datu kopu atbilstību INSPIRE tēmām un analizēt pieejamās informācijas (datu struktūru GML failā) atbilstību identificētajām INSPIRE tēmu specifikācijām;
      2. Visām datu avotā iekļautajām datu kopām izstrādāt priekšlikumus/risinājumus ar novērtējumu ņemot vērā šādus jautājumus:
         1. identificēto datu kopu un slāņu sagatavošanu atbilstoši INSPIRE prasībām;
         2. Jūras plānojuma ģeotelpisko datu un tīmekļu pakalpojumu metadatu aktualizāciju;
         3. Jūras telpiskā plānojuma atļautās izmantošanas ĢIS datu bāzes pilnveidošanu;
         4. Jūras telpiskās plānošanas datu kopu un slāņu sagatavošanu atbilstoši INSPIRE ģeotelpisko datu skatīšanās un lejupielādes pakalpojumu prasībām,
         5. tīmekļu pakalpojumu vizualizācijas prasību sagatavošanu.
   2. Datu ielādes projektēšana

Ņemot vērā datu avota izpētes rezultātus, jāizstrādā datu ielādes projektējums, balstoties uz INSPIRE GML XSD shēmām.

1. **Konvertācijas rīka izstrāde**

6.1. Jāizstrādā rīks, kas nodrošinās GML datnes izveidi atbilstoši INSPIRE XSD shēmām, lejupielādes pakalpojumu izveidošanas nodrošināšanai.

6.2. Jāizstrādā konvertācijas rīks, kas nodrošina GML datnes konvertēšanu ESRI ģeodatubāzes formātā, skatīšanas pakalpojumu izveidošanas nodrošināšanai.

6.3. Izstrādātajiem rīkiem ir jābūt savietojamiem ar VRAA ĢDS infrastruktūrā pieejamo programmatūru un to versijām.

**7. Datu izvietošana VRAA ĢDS infrastruktūrā**

Jānodrošina datu nodošanu uz VRAA ĢDS. Veids un regularitāte jāprecizē analīzes fāzē. Jāiekļauj izstrādātāja piedāvātās procedūras apraksts iesniedzot piedāvājumu.

**8. Pakalpojumu izveide**

8.1. Jāizveido INSPIRE skatīšanas un lejupielādes pakalpojumi. Papildus WMS pakalpojumiem izstrādāt sagatavošana un noformēšana nosacījumus ESRI ArcGIS Desktop projekta faila (.mxd) izveidošanai. Publicēšana paredzēta VRAA infrastruktūrā (izveides laikā jāveic saskaņošana).

8.2. Ņemot vērā datu avota izpētes rezultātus, pilnveidot Jūras telpiskā plānojuma atļautās izmantošanas ĢIS datu bāzi. Sagatavot skatīšanās pakalpojumu vizualizācijas datnes ArcGIS vidē OGC WMS pakalpojumu izveidei (atbilstoši VRAA ĢDS izmantotām programmatūras versijām). Publicēšana paredzēta VRAA infrastruktūrā (izveides laikā jāveic saskaņošana).

**9. Metadatu izveidošana ĢDS Metadatu katalogā**

Katram ĢDS izveidotam pakalpojumam jāizveido vismaz 2 ieraksti ĢDS Metadatu katalogā:

9.1. INSPIRE atbilstīgs pakalpojuma apraksts;

9.2. INSPIRE atbilstīgs ģeotelpisko datu apraksts, kas tiek norādīts pakalpojuma aprakstā.

**10. Prasības veicamajiem darbiem un nodevumiem**

10.1. Vispārīgās prasības

10.1.1. Darba izpilde tiek veikta saskaņā ar Direktīvas 2007/2/EK, tās īstenošanas noteikumiem un INPIRE datu specifikācijām, kā arī ievērojot Latvijas Republikas likumos un MK noteikumos ietvertajām prasībām, t.sk. un VRAA izstrādātajām vadlīnijām un standartiem - <https://viss.gov.lv/lv/Informacijai/Dokumentacija/Vadlinijas/Geotelpisko_datu_savietotajs>

10.1.2. Sagatavojot tehnisko piedāvājumu, pretendentam ir jāiekļauj sākotnējais izpildes darba plāns un laika grafiks. Laika grafikā jābūt paradītiem visām plānotajām posmu aktivitātēm, nodevumu un starprezultātu iesniegšanas termiņiem, ieskaitot laiku, kas nepieciešams dokumentu izskatīšanai.

10.2. Nodevumu iesniegšanas grafiks:

|  |  |  |  |
| --- | --- | --- | --- |
| Darba izpildes etapi | Nodevumu raksturojums | Etapa gala nodevums | Termiņš |
| I etaps | Datu avota analīzes rezultātu pārskats un precizētais darba plāns ar laika grafiku. | Pasūtītāja apstiprinājums (Pieņemšanas-nodošanas akts). | 6 nedēļu laikā no līguma noslēgšanas |
| II etaps | 1.Pilnveidota Jūras telpiskā plānojuma atļautās izmantošanas ĢIS datu bāzes specifikācijas.  2.Vismaz 6 karšu tīmekļa pakalpes, no kurām 3 skatīšanās un 3 lejupielādes, kas atbilst INSPIRE View un INSPIRE Download prasībām.\*  3.Vismaz divas tīmekļu pakalpojumu vizualizācijas.  4.Datu konvertācijas projektējuma dokumentāciju.  5.Administratora rokasgrāmatu. | Pasūtītāja apstiprinājums (Pieņemšanas-nodošanas akts). | 6 mēnešu laikā no līguma noslēgšanas |

\*(Tīmekļa pakalpēm jābūt pieejamām VRAA ĢDS infrastruktūrā, kā arī Metadatu informācijai jābūt pieejamai INSPIRE ģeoportālā.)

10.3. Organizatoriskās prasības

10.3.1. Komunikācija starp Pasūtītāju un Izpildītāju tiek nodrošināta elektroniski saziņas līdzekļiem. Izpildītājam jānodrošina pārstāvja dalība klātienes sanāksmēs ne retāk kā reizi divos mēnešos.

10.3.2. Izpildītājs atskaitās par darba progresu sagatavojot un iesniedzot atskaiti katra mēneša 28.datumā elektroniski nosūtot to uz [inga.bauge@varam.gov.lv](mailto:inga.bauge@varam.gov.lv).

10.3.3. Nodevumu iesniegšana un saskaņošana:

10.3.3.1. Dokumentācijas nodevumu izskatīšanai un saskaņošanai tiek veikta ne mazāk kā divu nedēļu laikā, ieskaitot laiku, kas nepieciešams saņemto komentāru apstrādei, apspriešanai un labojumu veikšanai.

10.3.4. Darba izpildes plānu īsteno posmos saskaņā ar laika grafiku, (skat. tabulu 10.2.punktā) un obligāti ievērojot papildu sekojošus nodevuma termiņus:

10.3.4.1. Jūras telpiskā plānojuma vajadzībām tīmekļu pakalpojumu vizualizāciju sagatavošana līdz 2018.gada 31.janvārim;

10.3.4.2. 3 karšu tīmekļa skatīšanās pakalpes, kas atbilst INSPIRE View prasībām nodošana Baltic Lines projekta vajadzībām līdz 2018.gada 31.janvārim.

10.3.4.3. Pārējie darbi tiek veikti saskaņā ar darba izpildes plānu un laika grafiku. Sākotnējais darba izpildes plāns var tik precizēts balstoties uz pirmā posma Datu avota analīzes rezultātiem.

**Nolikuma 2.pielikums**

**Pieteikums dalībai iepirkumā[[1]](#footnote-1)**

**Vieta, datums: \_\_\_\_\_\_\_\_\_\_\_\_\_\_\_\_\_**

**Pasūtītājs:** Vides aizsardzības un reģionālās attīstības ministrija

Reģ.Nr. 90000028508

Peldu iela 25

Rīga, LV 1494

**Iepirkuma identifikācijas numurs:\_\_\_\_\_\_\_\_\_\_\_\_\_\_\_\_\_\_\_**

**Iepirkuma priekšmets:\_\_\_\_\_\_\_\_\_\_\_\_\_\_\_\_\_\_\_**

**1. PRETENDENTS**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

1. **APLIECINĀJUMS**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinām, ka:

* tehniskā specifikācija izprasta un pakalpojumi tiks izpildīti pilnā apjomā;
* piedāvātie pakalpojumi pilnībā atbilst tehniskajai specifikācijai.
* pakalpojumi tiks izpildīti noteiktajos termiņos.
* pēc piedāvājuma iesniegšanas termiņa beigām piedāvājums netiks grozīts.
* visas piedāvājumā (un tā pielikumos - ja nepieciešams) sniegtās ziņas ir patiesas.

1. **Pretendenta pieredze\***

|  |  |  |  |  |
| --- | --- | --- | --- | --- |
| **Nr.** | **Informācija par pakalpojumu saņēmēju, norādot kontaktpersonu un kontaktinformāciju – tālruņa nr., e-pastu** | **Sniegtais pakalpojums (pakalpojuma apraksts, raksturojot sniegtā pakalpojuma saturu)** | **Pakalpojuma kopējās izmaksas, norādot summas eiro (EUR)** | **Piezīmes, ja nepieciešams** |
| 1. |  |  |  |  |

*\*Atbilstoši šī nolikuma 4.5. punktam*

1. **Ekspertu saraksts\***

|  |  |  |  |  |
| --- | --- | --- | --- | --- |
| **Eksperts** | **Vārds,**  **uzvārds** | **Kvalifikācija atbilstoši Nolikumā noteiktajām prasībām** | **Profesionālā pieredze atbilstoši Nolikumā noteiktajām prasībām** | **Persona (pretendents, personu apvienības dalībnieks vai apakšuzņēmējs), kuru pārstāv** |
| **<…>** | **<…>** | **<…>** | **<…>** | **<…>** |

*\*Atbisltoši šī nolikuma 4.6. punktam.*

1. **TEHNISKAIS PIEDĀVĀJUMS**
   1. Tehniskās specifikācijas interpretācija, raksturojot Pakalpojuma sniegšanas mērķi un galvenos uzdevumus;
   2. Pakalpojuma sniegšanas organizatoriskās struktūras apraksts.
2. **FINANŠU PIEDĀVĀJUMS** 
   1. Piedāvājumam jāietver sevī visas izmaksas, kas saistītas ar Tehniskajā specifikācijā norādīto darbu izpildi.
   2. Piedāvājuma cenai jābūt izteiktai euro, atsevišķi norādot:

- piedāvāto līgumcenu jeb piedāvājuma summu bez pievienotās vērtības nodokļa (PVN);

- PVN summu;

- kopējo cenu jeb piedāvājuma summu ar PVN.

|  |  |  |
| --- | --- | --- |
| **N.p.k.** | **Pakalpojums** | **Piedāvātā cena *euro*** |
| 1. |  |  |
| 2. |  |  |
|  |  |  |
|  | **Kopā, neskaitot PVN** |  |
|  | PVN, 21% |  |
|  | Kopā, t.sk. 21% PVN |  |

Datums: Paraksts[[2]](#footnote-2): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilns vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

1. **Pieteikums dalībai iepirkumā jāiesniedz kopā ar šī nolikuma 5. punktā minētajiem dokumentiem, pievienojot satura rādītāju.** [↑](#footnote-ref-1)
2. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara). [↑](#footnote-ref-2)